Source: http://docplayer.hu/1404216-Fpv-egyesulet-alapszabalya.html
Timestamp: 2018-02-22 19:39:12
Document Index: 35065704

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

FPV Egyesület alapszabálya - PDF
Download "FPV Egyesület alapszabálya"
1 FPV Egyesület alapszabálya Az FPV Egyesület a modellezés azon ágával foglalkozik, ahol modell irányítása az élő videó kép alapján történik és támogat minden olyan modellező tevékenységet, mely az irányításhoz kiegészítő segéd elektronikát használ fel. (FPV : First Person View / Első személy szemszögéből ) A jelenléti íven szereplő Alapítók az egyesülési jogról szóló CLXXV törvény alapján létrehozták a FPV Egyesület nevű egyesületet. Továbbiakban: egyesület. Az Egyesület i közgyűlése az alábbi alapszabályt fogadta el. I. Az Egyesület adatai 1. Az Egyesület teljes neve: Magyar FPV (First Person View - Első személy szemszögéből) Egyesület 2. Az Egyesület rövidített neve: FPV Egyesület 3. Az Egyesület angol neve: Hungarian FPV Association 4. Az Egyesület székhelye: 1213 Budapest, Tutajos utca Az Egyesület működési területe: Magyarország 6. Az Egyesület honlapja: II. Az Egyesület célja és feladatai 1. Az Egyesület célja: Biztonságos FPV repülés megvalósítása, szabály rendszerének kialakítása, koordinálása, együttműködve a jogalkotókkal és hatóságokkal a megfelelő szabályozás érdekében. 2. Az Egyesület céljának megvalósítása érdekében együtt működik minden állami, társadalmi és gazdálkodó szervezettel, más egyesülettel és Egyesülettel, amelyek segítik az Egyesület eredményes működését és céljainak megvalósítását.
2 3. Az Egyesület céljai megvalósításához szükséges anyagi feltételek megteremtése érdekében a jogszabály előírásai szerint gazdasági, vállalkozási tevékenységet folytathat, gazdasági társaságot és alapítványt hozhat létre, ilyenbe tagként beléphet. Ebben a közgyűlés dönt. 4. Az Egyesület speciális rádióamatőr egyesületként is működik. A specialitása, hogy a rádióamatőr tevékenységből leginkább az FPV repüléssel kapcsolatos tevékenységeket végzi. 5. Az FPV repülés bonyolult műszaki feladatok összessége, ezért az egyesület ajánlásokat dolgoz ki a megfelelő és biztonságos működés feltételeinek megteremtése érdekében. 6. Gondoskodik a tagok igény szerinti továbbképzéséről, illetve a céljával összefüggő, kiegészítő képzések előfeltételeinek biztosításáról. 7. Olyan internetes web oldalt működtet, amelyen keresztül a tagjai információhoz juthatnak. 8. Tagjai számára segítséget nyújt a biztonságos FPV repülés eléréséhez szükséges feltételek megteremtéséhez 9. FPV találkozókat és népszerűsítő repüléseket szervez. III. Az Egyesület tagsága 1. Az Egyesület tagja lehet az a természetes személy, jogi személy, valamint jogi személyiséggel nem rendelkező szervezet, aki elfogadja az Egyesület Alapszabályát és belépési nyilatkozatban vállalja, hogy tevékenyen részt vesz az Egyesület munkájában, valamint fizeti a tagdíjat. A rendes tag felvételéről írásbeli felvételi kérelme alapján az Egyesület Elnöksége dönt. Az Egyesület rendes tagjának jogai: részt vehet az Egyesület tevékenységében és rendezvényein, továbbá a Közgyűlés határozatainak meghozatalában szavazati joggal, észrevételeket, javaslatokat tehet, véleményt nyilváníthat az Egyesület működésével kapcsolatban; a tag ajánlásokat tehet az Egyesületet érintő kérdések megtárgyalására; felvilágosítást kérhet az Egyesület tevékenységéről, amelyre az Egyesület 30 napon belül köteles választ adni; választhat, illetve választható az Egyesület ügyintéző és képviseleti szerveibe, illetve tisztségeire; indítványt tehet a Közgyűlés és az Elnökség napirendi pontjaira; betekinthet az Egyesület nyilvántartásába; a tagok egyharmada írásban ok és cél megjelölésével rendkívüli Közgyűlés és rendkívüli elnökségi ülés összehívását kezdeményezheti.
3 Az Egyesület tagja vállalja a frekvenciahasználat szabályainak és az egyesület kötelező érvényű ajánlásainak betartását. Szabálysértés esetén az elnökség kezdeményezi a tag kizárását. 2. Pártoló tag lehet minden olyan természetes személy, jogi személy, valamint jogi személyiséggel nem rendelkező szervezet, aki az Egyesület Alapszabályát elfogadja, valamint erkölcsileg és anyagilag támogatja az Egyesület működését. A tagfelvétel a rendes tagokra vonatkozó szabályok szerint történik. A pártoló tag, illetve képviselője tanácskozási joggal részt vehet a Közgyűlésen, szintén igénybe veheti az Egyesület szolgáltatásait, de tisztségre nem választható, tagdíjfizetési kötelezettsége, szavazati joga nincs. Egyebekben jogai és kötelezettségei megegyeznek a rendes tagokéval. 3. Az Egyesület természetes személy tagjai jogaikat kizárólag személyesen gyakorolhatják. A jogi személy, illetve jogi személyiséggel nem rendelkező szervezet tagok jogaikat képviselőik útján gyakorolják. 4. Az Egyesület rendes tagja köteles az Egyesület Alapszabályát, határozatait betartani, valamint részt venni az Egyesület munkájában, elősegíteni a kitűzött célok megvalósítását, köteles a közgyűlés által meghatározott tagdíjat rendszeresen megfizetni. 5. A tagsági viszony megszűnik: a tag halálával illetve nem természetes személy esetében a tag megszűnésével, az Egyesület megszűnésével, a tag kilépésével, a tag kizárásával. 6. Az Elnökség (lsd. IV/1.pont) kizárja az Egyesület tagjai közül azt a tagot, aki kettő hónapon keresztül az elnökség írásbeli felszólítása ellenére elmaradt a tagdíj megfizetésével. azt, akit bíróság jogerős és végrehajtandó szabadságvesztés büntetésre ítélt és a közügyektől eltiltott. - azt a tagot, aki az egyesület által kiadott kötelező érvényű ajánlásoknak nem megfelelően FPV-zik, folytatólagosan és ismételten, valamint ezt a veszélyes tevékenységét felszólítás ellenére sem hagyja abba. Az Elnökség tagjainak fegyelmi ügyében a Közgyűlés dönt. A kizárási eljárást első fokon az elnökség folytatja le. Az eljárás megindítását bármely tag írásban kezdeményezheti. Az eljárás alá vont taggal az eljárás megindítását és az ellene felhozott okokat, annak bizonyítékait közölni kell. Lehetőséget kell biztosítani számára, hogy védekezését és bizonyítékait előadja. A taggal az elnökség indokolással ellátott kizáró határozatát írásban közölni kell. A kizárt tag a kizárással kapcsolatos határozat ellen, tizenöt napon belül az Egyesület Közgyűléséhez fellebbezéssel élhet. Ezen felül a határozatot 30 napos jogvesztő határidőn
4 belül bíróság előtt megtámadhatja. A kilépési szándékot az Elnökséghez kell írásban bejelenteni. A kilépő tag kilépettnek tekinthető az Elnökséghez megküldött lemondó nyilatkozatával.,. 7. A tagdíjat az Elnökség javaslatára a Közgyűlés állapítja meg. Ez alapításkor: magánszemély esetén 5000Ft/év, jogi személyek, valamint jogi személyiséggel nem rendelkező szervezetek estén Ft/év. Az éves tagdíjat minden év március 31-ig, vagy belépéskor kell kifizetni. Az év közben belépő tag az egész éves díjat kell fizesse, attól függetlenül, hogy az év melyik hónapjában lép be az egyesületbe. Kizáráskor, kilépéskor a tagdíj nem kapható vissza. 8. A tagfelvétel elutasítása esetén az elnökségi döntéssel szemben rendes tag kezdeményezheti a közgyűlésen az elnökségi döntés felülvizsgálatát a döntésről szóló tájékoztatás kézhezvételétől számított 15 bapon belül. Rendes tag, tag felvétel esetén az elnökség döntésének közgyűlésen való felülvizsgálatát kérheti. 9. Az Egyesület által hozott kötelező érvényű ajánlásokat minden esetben betartja, egyéb ajánlások betartását lehetőségeihez mérten figyelembe veszi. IV. Az Egyesület szervezete 1. Az Egyesület szervei: Közgyűlés, Ellenőrző Bizottság, Elnökség. Valamint Elnökség+Ellenőrző Bizottság= Vezetőség 2. A Közgyűlés az Egyesület legfőbb szerve, amelyet a tagok összessége alkotja. A Közgyűlést évente egyszer össze kell hívni a hely, az időpont és a napirendi pontok előzetes közlésével. Az Elnöknek tagnyilvántartásban szereplő tagok részére meghívót kell küldeni legalább tíz nappal a Közgyűlés időpontja előtt. A közgyűlési meghívóban közölni kell azt az időpontot, amelyben az ismételt Közgyűlést meg kell tartani, ha az eredeti időpontban megtartott Közgyűlés nem határozatképes. A megismételt Közgyűlés a meghívóban közölt napirendi pontok körében a jelenlevők számára tekintet nélkül határozatképes, ha erről a körülményről a tagokat az eredeti meghívóban előre tájékoztatták. A Közgyűlés összehívását írásban kérheti a tagok egyharmada a cél és az ok megjelölésével, ebben az esetben az elnök harminc napon belül köteles összehívni a Közgyűlést. A szavazatszámláló bizottságnak gondoskodnia kell a szavazó mandátumának és szavazatának ellenőrzéséről.
5 3. Közgyűlést össze kell hívni: ha a tagok egyharmada cél és az ok megjelölésével írásban kéri ezt, ha az Elnökség rendkívüli Közgyűlés összehívását tartja szükségesnek, ha a bíróság a Közgyűlés összehívását elrendeli. - fellebbezéses esetek mindegyikében 4. A Közgyűlés összehívása az elnök feladata. 5. A Közgyűlés határozatképes, ha azon a szavazásra jogosult tagok több mint a fele jelen van. A határozatképtelenség miatt elhalasztott Közgyűlés változatlan napirend mellett határozatképes a megjelent tagok számától függetlenül. 6. A Közgyűlés üléseit az Elnök vezeti. Az Elnök a Közgyűlés levezetésével mást is megbízhat. A Közgyűlésről jegyzőkönyv készül, amelyet az elnök és két, a Közgyűlés által megválasztott tag hitelesít. 7. A Közgyűlés kizárólagos hatáskörébe tartozik: az Egyesület megalakulásának, feloszlásának, más Egyesülettel történő egyesülésének a kimondása; az Alapszabály elfogadása és módosítása; tisztségviselők megválasztása és visszahívása; ha a tisztségviselő feladata ellátására méltatlanná válik; tagdíj mértékének megállapítása; az Elnökség éves beszámolójának elfogadása; az éves költségvetés megállapítása gazdasági, vállalkozási tevékenység indítása, megszüntetése, gazdasági társaság illetve alapítvány létrehozása, megszüntetése illetve tagként való belépése; előző évről szóló számviteli beszámoló elfogadása; döntés minden olyan kérdésben, amelyet jogszabály a Közgyűlés hatáskörébe utal. A közgyűlés napirendjén kötelezően szerepelni kell: a.) a egyesület tevékenységéről szóló beszámolónak; b.) a egyesület költségvetése teljesítési beszámolójának és a következő év költségvetési terve ismertetésének; c.) az Ellenőrző Bizottság írásos beszámolójának; d.) a egyesület rendes tagjai által beterjesztett fellebbezéseknek; e.) a egyesület rendes tagjai által beterjesztett javaslatoknak. 8. A Közgyűlés határozatai egyszerű szótöbbséggel, nyílt szavazással hozza. Minden tagnak egy szavazata van. A szavazást addig kell ismételni, míg egyszerű többséggel döntés nem születik. 9. A jelenlévő tagok kétharmados szótöbbsége szükséges: az Alapszabály elfogadásához, módosításához;
6 az Egyesület feloszlásához, más Egyesülettel történő egyesülés, szövetségbe belépés kimondásához. 10. A tisztségviselők megválasztása szavazással történik. Megválasztottnak azt a személyt kell tekinteni, aki az érvényes szavazatok több mint felét megszerezte. Amennyiben a jelöltek közül valaki nem kapja meg az érvényes szavazatok több mint felét, abban az esetben a tisztségre jelölt két legtöbb szavazatot szerzett személy között újabb szavazást kell tartani. A megismételt szavazás győztese a legtöbb szavazatot kapott személy lesz. 11. Az Elnök a Közgyűlésre tanácskozási joggal meghívhatja állami, társadalmi, gazdasági szervezetek és magánszemélyek képviselőit. 12. Elnökség Az Elnökség két Közgyűlés közötti időszakban a kizárólagos hatásköröket kivéve gyakorolja a Közgyűlés hatáskörét, irányítja az Egyesület működését. Az Elnökség szükség szerint, de évente legalább kétszer ülésezik. Az Elnökséget az Elnök írásban hívja össze. Szabályszerűnek az összehívás akkor minősül, ha a tagok az ülésről legalább tíz nappal az ülés időpontját megelőzően írásban értesülnek, és az ülés tárgysorozatáról leírást kapnak. Az Elnökség ülései nyilvánosak. Az elnökségi ülésekre az ellenőrző bizottságot kötelező meghívni. Az ülés határozatképes, ha az elnökségi tagok több, mint a fele jelen van. Az Elnökség határozatait egyszerű szótöbbséggel, nyílt szavazással hozza. Határozatképtelenség esetén legkésőbb 30 napon belül az Elnökséget ismételten össze kell hívni. Határozatképtelenség miatt ismételten összehívott ülések határozatképességére ugyanazon szabályok vonatkoznak, mint a korábbi ülés. Szavazategyenlőség esetén a javaslatot elvetettnek kell tekinteni. Az Elnökség üléseire annak tárgykörére figyelemmel esetenként további tagok hívhatók meg. 13. Az 4 tagú Elnökséget (elnök+3 alelnök) a Közgyűlés választja meg az Egyesület tagjai sorából egy éves időtartamra. 14. Az elnökség maga állapítja meg munkatervét és ügyrendjét. 15. Az Elnökség tagjai költségtérítésben részesülhetnek, melyet az éves beszámoló alkalmával közgyűlés hagy jóvá. 16. Az Elnökség feladata és hatásköre: Tagsági viszony keletkezésével és megszűnésével kapcsolatos eljárás; A Közgyűlés összehívásával, működésével kapcsolatos előkészítő és a Közgyűlés munkáját elősegítő szervező tevékenység; Az Egyesület gazdasági tevékenységével kapcsolatos döntés előkészítő munka, az éves programok, költségvetés kidolgozása; Az Egyesület Szervezeti és Működési Szabályzatának megvitatása és elfogadása; az Elnök éves beszámolójának elfogadása; személyzeti munka irányítása; ügyintézők kinevezése, beszámoltatása;
7 - Az egyesület kötelező ajánlásait az elnökség a hatóságokkal együttműködve dolgozza ki. Módosítása is az elnökség hatásköre. Minden olyan eljárás, amely nem tartozik a Közgyűlés kizárólagos hatáskörébe, és amelyeket az Elnökség hatáskörébe von. - Az egyesület törvényes és alapszabályszerű működésének biztosítása, - Gondoskodás a közgyűlési határozatok végrehajtásáról és a végrehajtás ellenőrzése, - Az általa létrehozott bizottságok tisztségviselőinek és tagjainak, valamint a referenseknek a megbízása, illetve felmentése, - Döntés mindazokban a kérdésekben, amelyeket jogszabály, illetőleg az egyesület közgyűlése a hatáskörébe utal. - Az elnökség dönt a rendkívüli, a költségvetésben nem szereplő, valamint az előirányzatot meghaladó kiadásokról. - Előirányzat felhasználási jogkörében dönt a költségvetési előirányzatok évközi módosításáról, átcsoportosításáról. - Az elnökség hatáskörébe tartozik az egyesület részére ingatlanvagyon megszerzése, megterhelése, elidegenítése, hitel felvétele, jogról való lemondás, gazdasági vállalkozási tevékenység elhatározása, valamint minden olyan határozat meghozatala, amelyek alapján az egyesület számára jelentős vagyoni terhek vagy kötelezettségek keletkeznek. Az Egyesület elnöke, alelnöke Az egyesület legfőbb tisztségviselője az egyesület elnöke, aki az elnökség közreműködésével irányítja az egyesület tevékenységét. Az elnök feladatai és hatásköre: - a közgyűlés és az elnökségi ülések vezetése, - az egyesület önálló képviselete, - tájékoztatás az egyesület tevékenységéről, - a létrejön, akkor munkáltatói jogkör gyakorlása, - döntési jogkör gyakorlása mindazon ügyekben, amelyek nem tartoznak a közgyűlés, az elnökség, illetőleg a egyesület egyéb szervének kizárólagos hatáskörébe, - mindazoknak a feladatoknak az ellátása, amelyeket jogszabály, az alapszabály, illetőleg a közgyűlés vagy az elnökség a hatáskörébe utal. - Az elnököt távolléte vagy akadályoztatása esetén az alelnökök helyettesítik, kivéve azokat az ügyeket, amelyeket magának fenntartott. Az elnök akadályoztatása esetén valamely jogkörét meghatározott ügyekben vagy az ügyek meghatározott csoportjára nézve az egyesület más tisztségviselőjére átruházhatja úgy, hogy az elnök határozatban, a szükséges funkciók ellátására az alelnököknek felhatalmazást ad. Az Egyesület elnökét egy éves időtartamra a Közgyűlés választja, aki tevékenységével a Közgyűlésnek felelős. 17. Az alelnökök feladatai és hatásköre: - az alapszabály és egyéb szabályzatok, valamint a küldöttgyűlési és elnökségi határozatok végrehajtásának irányítása és ellenőrzése,
8 - az egyesületi testületek munkájának figyelemmel kísérése, javaslattétel ezek napirendjére, - az egyesület önálló képviselete, - személyi javaslatok tétele bizottsági vezetőkre, tagokra. - az alapszabály és egyéb szabályzatok, valamint a közgyűlési és elnökségi határozatok V. Az Egyesület vagyona és gazdálkodása 1. Az Egyesület éves költségvetés alapján gazdálkodik, amelyet a Közgyűlés fogad el. Az Egyesület gazdálkodásáról az Elnökség jelentést készít, amelyet elfogadás céljából a Közgyűlés elé terjeszt. 2. Az Egyesület működéséhez szükséges bevételeket az alábbiak jelentik: tagsági díjak, amelyet a Közgyűlés állapít meg; magán és jogi személyek támogatásai; az Egyesület gazdasági, vállalkozási tevékenységéből származó bevétel; rendezvény bevétel; egyéb bevételek. 3. Az Egyesület bevételeivel önállóan gazdálkodik, tartozásaiért saját vagyonával felel. Az Egyesület tagjai az Egyesület tartozásaiért a befizetett tagdíjakon túlmenően nem felelnek. 4. Az Egyesület vállalkozási tevékenységéből származó bevételének megállapítását a társadalmi szervezetek gazdálkodási tevékenységéről szóló hatályos jogszabályok alapján végzi. 5. Az Egyesület pénzeszközeit számlán kezeli. VI. Ellenőrző Bizottság 1. Az Egyesület felügyelő szerve az Ellenőrző Bizottság, amely 3 főből áll.. Az EB tagjait a közgyűlés választja 5 évre. Az Ellenőrző Bizottság tagjai indokolt esetben visszahívhatóak, ha feladataik ellátására méltatlanná válna, vagy egyéb elfoglaltsága miatt kéri. Az Ellenőrző Bizottság ügyrendjét maga állapítja meg. 2. Az Ellenőrző Bizottság tagjai költségtérítésben részesülhetnek. Az Ellenőrző Bizottság tagjai megbízásukat az alapszabályhoz csatolt nyilatkozatuk értelmében vállalják. 3. Az Ellenőrző Bizottság szükség szerint, de évente legalább egy alkalommal ülésezik, működésére az Elnökség működésének szabályait kell alkalmazni. Az Ellenőrző Bizottság tagjait egyenlő jogok és azonos kötelezettségek illetik meg, így különösen: jogosult az Egyesület működését és gazdálkodását ellenőrizni, jelentést, tájékoztatást, illetve felvilágosítást kérni az Egyesület Közgyűlésétől, illetve munkavállalóitól, az Egyesület könyveibe és irataiba betekinthet, azokat megvizsgálhatja. Az Elnökség ülésén
9 tanácskozási joggal részt vehet, jogszabálysértés vagy súlyos mulasztás esetén köteles a Közgyűlést tájékoztatni, és annak összehívását kezdeményezni. Az Ellenőrző Bizottság ülései nyilvánosak, üléseiről sorszámozott jegyzőkönyvet készít, határozatait ugyancsak sorszámozza. A jegyzőkönyv tartalmazza: az ülés helyét, idejét, a jelenlévő tagok, meghívott személyek és a jegyzőkönyvvezető nevét, a napirendet, a hozzászólásokat, az érdemi határozatokat és azok hatályát. A jegyzőkönyvet úgy kell vezetni, hogy abból az érdemi döntést támogatók és ellenzők számaránya megállapítható legyen. Az Ellenőrző Bizottság bármely tagja jogosult jegyzőkönyvbe foglaltatni neve feltüntetése mellett a döntésre leadott szavazatát. A jegyzőkönyvet az Ellenőrző Bizottság ülésén a résztvevő tagok aláírják. VII. Az Egyesület megszűnése 1. Az Egyesület megszűnik, ha az egyesület egy másik egyesülettel egyesül (összeolvad, beolvad), a legfőbb szerve a feloszlásról határoz, a bíróság feloszlatja, a törvényességi ellenőrzési eljárás eredménye képpen a bíróság megszünteti vagy megállapítja megszűnését, a fizetésképtelensége miatt indult eljárásban a bíróság megszünteti, és az egyesületet a nyilvántartásból törlik. Az Egyesület megszűnése esetén vagyona az egyesület rendes tagjai között egyenlő mértékben felosztásra kerül. VIII. Vegyes és záró rendelkezések Jelen Alapszabályban nem szabályozott kérdésekre a Polgári Törvénykönyv, az CLXXV. törvény, valamint a mindenkor hatályos egyéb jogszabályok irányadóak.. Az Egyesület i közgyűlése az alapszabályt elfogadta. Kelt: április
10 jegyzőkönyvvezető az Egyesület elnöke Előttünk, mint tanúk előtt:
11 1.sz. Melléklet : Jelenléti ív
Magyar Szolidaritás Mozgalom. Egyesület. 2013.02.14-én elfogadott és egységes szerkezetbe foglalt. Alapszabálya
1.számú melléklet Magyar Szolidaritás Mozgalom Egyesület 2013.02.14-én elfogadott és egységes szerkezetbe foglalt Alapszabálya A Magyar Szolidaritás Mozgalom alapítói, a Polgári Törvénykönyvről szóló 1959.